stanford-oval/wikipedia huggingface dataset:
Ranskan aateli
Aatelisen sukulinja, nimitykset ja gentilhomme

Aatelisista saatettiin käyttää eri nimityksiä riippuen siitä, miten pitkä aatelinen sukulinja häntä isän puolen suvussa edelsi. Äidin puolen sukulinjaan sen sijaan harvoin kiinnitettiin erityistä huomiota.
Aatelismiehestä, jonka isä ja isovanhemmat olivat aatelisia, käytettiin nimeä gentilhomme tai noble de race. Tosin joskus nimitystä gentilhomme saatettiin käyttää kenestä tahansa, joka oli saanut aateliuden syntymäoikeutenaan. Nimitystä gentilhomme sen sijaan ei kuitenkaan käytetty henkilöstä, joka oli saavuttanut aateliuden vasta myöhemmin elämänsä aikana, riippumatta siitä miten kunniallisia tai arvostettuja hänen henkilökohtaiset saavutuksensa olivat.
Mikäli aatelisen isälinjassa esiintyi aatelisia neljässä perättäisessä sukupolvessa, käytettiin aatelisesta nimitystä gentilhomme des 4 lignes. Pitkää aatelista isälinjaa ylipäänsä arvostettiin. Jos henkilön koko tunnettu isälinja muodostui pelkästään aatelissäätyyn kuuluneista, käytettiin aatelisesta nimeä gentilhomme de nom et d'armes.
Myös muita sukulinjaan liittyviä nimityksiä esiintyi. Esimerkiksi aatelisesta, jonka aatelissuvun juuret ulottuivat ajalle ennen vuotta 1410 käytettiin joskus virallisissa yhteyksissä nimitystä haut et puissant seigneur. Vastaavasti sellaisesta aatelisesta, jonka suku oli avioliiton kautta sidoksissa kuningassukuun, käytettiin nimitystä très haut et très puissant seigneur.
Ransakalainen aateloimisasiakirja vuodelta 1826
Wettersteinplatzin metroasema

| Wettersteinplatz |
| --- | --- |

 Münchenin metro 
Perustiedot
Lyhenne:  WT
Paikkakunta:  München
Avattu:  8. marraskuuta 1997
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Wettersteinplatz on U1-linjan asema Münchenin metrossa. Se avattiin 9. marraskuuta 1997.
Iguassun putoukset

Iguassun putoukset
Iguassun putoukset (esp. cataratas del Iguazú, port. cataratas do Iguaçu) sijaitsevat Iguaçujoessa Argentiinan ja Brasilian rajalla. Vesi putoaa kapeaan pohjoiseen avautuvaan rotkoon. Vesiputouksen yläpuolella joki virtaa rotkon itäreunaa etelään ja kiertyy osittain rotkon pään ympäri sen länsipuolelle. Putouksia on siten rotkon itäpuolella, päässä ja länsipuolella. Niitä on 2,7 kilometrin matkalla yhteensä 275, ja niiden korkeus on 60–80 metriä. Ne ovat maailman kolmanneksi suurimmat putoukset. Putoukset ovat kahden kansallispuiston alueella, Iguazún kansallispuistossa Argentiinassa ja Iguaçun kansallispuistossa Brasiliassa. Iguazún kansallispuisto liitettiin Unescon maailmanperintöluetteloon vuonna 1984 ja Iguaçun kansallispuisto vuonna 1986. Putouksen nimi tulee guaranin kielen sanoista i eli ’vesi’ ja guazú eli ’iso’.
Suurin osa putouksista sijaitsee Argentiinan puolella, ja sieltä pääsee aivan putousten äärelle, muun muassa Garganta del Diablon reunalle. Brasilian puolelta taas avautuu kokonaisnäkymä putouksista.
Iguassun putoukset
Aiheesta muualla

Carine Ziabloff-Hiitonen : Maailman suurinta putousta tavoittamassa, Helsingin Sanomat Viikkoliite, 29.11.1931, nro 48, s. 3, Kansalliskirjaston digitaaliset aineistot
Wikimedia Commonsissa on kuvia tai muita tiedostoja aiheesta .
Kainuunharmas

Täysikasvuiselle Kainuunharmakselle tyypillinen turkin väritys.
Kainuunharmas on lampaan suomalainen alkuperäisrotu. Sitä pidettiin alun perin suomenlampaan harmaana muotona. Kainuunharmas on harvinainen lammasrotu, jonka väritys on karitsana usein musta, mutta muuttuu harmaaksi eläimen kasvaessa. Lampaalla on useimmiten mustat jalat ja pää.
Aloitekyky

Aloitekyky (lat. initiatiivi) on luonteenpiirre, johon liittyy valmius tehdä aloitteita ja ottaa vastuuta toimenpiteitä vaativissa ongelmissa. Toinen lähes vastaava termi on aloitteellisuus. Aloitekyvyn puutetta kutsutaan apatiaksi. 
Euroopan parlamentissa aloitekykyä pidetään yhtenä kahdeksasta avaintaidoista, jotka helpottavat tietoyhteiskuntaan sopeutumista. Psykoanalyytikko Erik Eriksonin mukaan latenssi-vaiheella on vaikutusta aloitekykyyn myöhemmällä iällä. Psyykkiset sairaudet voivat heikentää aloitekykyä. Työtehtävissä tiukka ohjeistus ja ohjeiden noudattamisen tarkka valvonta voivat vähentää työntekijöiden aloitekykyä.
Millie MacKey

Millie MacKey oli varakas skotlantilainen, joka asui Pallasjärvellä Lapissa 1800-luvun lopulla ja 1900-luvun alussa. Hän tuli tunnetuksi erikoisista tempauksistaan. MacKeyn tempauksille oli ominaista, että mikään hänen teettämänsä työ ei saanut tulla täysin valmiiksi ja rahaa piti kulua mahdollisimman paljon. Paikalliset ihmiset kutsuivat häntä nimillä Skotlannin äijä, Kotlannin pappa, Kotlannin äijä tai Skotlannin pappi. Hänen arveltiin olleen ammatiltaan kaivosinsinööri tai lääkäri.
Millie MacKey asui Lapissa ensin Kemijärvellä mutta muutti vuoden 1890 tienoilla Pallasjärvelle, jossa hän asui parinkymmenen vuoden ajan. Hän asui aluksi Aaron Mäykkysen talossa Pallasjärven rannalla mutta alkoi sitten rakennuttaa omaa taloaan. Pallasjärven rantaan valmistui kodanmallinen korkea kirkoksi kutsuttu rakennus sekä toinen kaksikerroksinen talo. MacKey purki molemmat rakennukset parin vuoden päästä, mutta kotarakennus jäi osittain purkamatta. MacKey harrasti Pallasjärvellä kalastusta ja metsästystä. MacKey raivautti pensaita Pallasjärveen laskevan Pyhäjoen varrelta, jotta hän olisi voinut helpommin onkia kaloja. Hän teetti Kemijärven Luusuan kylässä vanhasta kirkkoveneestä laivan tapaisen aluksen ja lähti kuljetuttamaan sitä metsiä pitkin Pallasjärvelle. Kuljetusta varten metsään täytyi hakata puista vapaa seitsemän metriä leveä linja Luusuasta Kittilän Alakylään MacKeyn maksaessa kaadettujen puiden arvon. Laivan kuljetus jäi kuitenkin kesken Kittilän Alakylässä, kun laivaa kuljettaneet miehet lähtivät heinätöihin ja laiva jäi metsään lahoamaan. Työpalkat kuljetuksessa mukana olleille miehille MacKey maksoi vasta käräjöinnin jälkeen. Laivan kajuutan MacKey vedätti kuitenkin Pallasjärvelle.
Kun MacKey piti Kolströmin kaupassa myytyjen jauhoja liian kalliina, hän osti jyvät paikalliselta talonpojalta ja kuljetti sitten lähimmälle Raattaamnkylässä sijainneelle myllylle jauhettaviksi. MacKey joutui kuitenkin kunnostamaan myllyn ennen kuin hän sai jyvät jauhetuiksi, joten jauhot tulivat kalliiksi. MacKey työllisti paikallsia myös perustamalla Pallasjärven laivaston. Miehet hakivat kaarnapuita metsästä ja veistivät niistä kaarnalaivoja. Laivoihin lastattiin sitten naisten ja lasten leipomia savikakkuja muurahaisten toimiessa kaarnalaivojen miehistönä. Savi oli tuotu järven takaa MacKeyn sepällä teettämällä savireella.
MacKey lähti Pallasjärveltä sairastuttuaan vakavasti ja muutti sitten ulkomaille. Toisen tarinan mukaan hän kuoli Muoniossa ja pyysi testamentissaan, että hänen ruumiinsa poltetaan ja tuhka laitetaan pulloon. Hänen Pallasjärven rannalle rakennuttamansa kotarakennus oli pystyssä vielä 1930-luvulla. Pallastalon vanhan asuinrakennuksen kamarin seinät ja katto olivat myös vielä tuolloin tapetoituina The Times-lehden vuoden 1892 numeroilla.
Kirjallisuutta

Aaro A. Nuutinen : Lapin lumoissa. WSOY 1933
Acerbin keinosta Jerisjärven tielle. Metsäntutkimuslaitoksen tiedonantoja 410, Rovaniemi 1992
Aiheesta muualla

Aaro A. Nuutinen : Pallas-Ounas. Tuleva luonnonsuojelualue, tuleva matkailukohde, Kansan kuvalehti, 28.10.1932, nro 44, s. 9, Kansalliskirjaston digitaaliset aineistot
Paavo Alkio : Pallaksen poluilla, Kansan kuvalehti, 26.05.1934, nro 21, s. 14, Kansalliskirjaston digitaaliset aineistot
Antti Hämäläinen : Lapin hylätyt kirkot, Suomen Kuvalehti, 19.12.1935, nro 51-52, s. 38, Kansalliskirjaston digitaaliset aineistot
Kuka oli salaperäinen "Kotlannin äijä"?, Apu, 01.01.1939, nro 28, s. 16, Kansalliskirjaston digitaaliset aineistot
Keriman Halis Ece

Keriman Halis Ece vuonna 1932.
Keriman Halis Ece tai Bıjnav Keriman Halis (16. helmikuuta 1913 – 28. tammikuuta 2012) oli turkkilainen malli, missi ja pianisti, joka valittiin vuonna 1932 Miss Turkiksi. Hän voitti myös samana vuonna Kansainvälisen kauneuskilpailun Belgiassa.
Ece syntyi Istanbulissa ubyhiperheeseen kauppias Tevfik Halis Beyn kuudentena lapsena.Hänen setänsä oli säveltäjä Muhlis Sabahattin Ezgi ja tätinsä muusikko ja säveltäjä Neveser Kökdeş. Hänen veljensä Turgan Ece on toiminut Galatasaray SK:n johdossa. Hän puhui sujuvasti turkkia ja ranskaa. Hän sai Ece-sukunimen vuonna 1934 voimaan tulleen sukunimilain myötä.
Käännös suomeksi
Maaltamuutto (taideteos)

Teos Maaltamuutto Aleksandra Siltasen puistossa.
Maaltamuutto on taiteilija ja arkkitehti Arja Renellin vuonna 2014 julkistettu teos Aleksandra Siltasen puistossa Tampereen Tampellan kaupunginosassa. Teos kunnioittaa kirjailija Kalle Päätaloa ja liittyy Taivalkoskella vuonna 2005 valmistuneeseen Kalle Päätalo -muistomerkkiin Kirja.
Teos Maaltamuutto koostuu taivalkoskelaisista ihmishahmoista, Kalle Päätalon hahmosta teoksen keskellä sekä suorakaiteen muotoisista levyistä. Teos on tehty maalatuista teräslevyistä ja corten-teräslevyistä. Teos sijoittuu noin 30 metrin matkalle luonnonkallio- ja betoniseinään puiston reunassa. Teokseen liittyy myös betoniseinään valolla heijastettava Päätalon mietelause hänen aloittaessaan ensimmäistä kirjaansa: ”Ellet yritä, et mitään saa, mutta heikommillakin lahjoilla päästään pitkälle – sitkeydellä.”
Casey Cott

Casey Cott
Casey Morton Cott (s. 8. elokuuta 1992 Michigan, Yhdysvallat) on yhdysvaltalainen näyttelijä. Hänet tunnetaan parhaiten Kevin Kellerin roolista jännityssarjassa Riverdale. Hänen isoveljensä on Broadway-näyttelijä Corey Cott.
Nuoruus ja koulutus

Cott syntyi vuonna 1992 keskimmäisenä lapsena Rick Cottille, joka on sijoituspäällikkö ja entinen taisteilija ilmavoimissa, hänen äitinsä on Lori Cott. Cott kasvoi Chagrin Fallasissa, Ohiossa nuoremman siskonsa ja veljensä kanssa, valmistui, hän valmistui Chagrin Falls High Schoolista.Hän opiskeli Bostonin yliopistossa kaksi vuotta, ennen kuin päätti opiskella näyttelemistä. Hän siirtyi Carnegie Mellon School of Drama ja valmistui vuonna 2016.
Ura

Cott aloitti näyttelijänuransa esiintymällä ohiolaisessa teatterissa muun muassa näytelmissä Bloody Bloody Andrew Jackson ja Romeo ja Julia, muiden joukossa. Siirryttyään Pittsburghin kouluun hän osallistui alueen teatteriesitykseen, kun hän esiintyi samanaikaisesti yliopiston teatterissa. Hän esiintyi vuoden 2014 tuotannossa Parade New Hazlett teatterissa Pittsburghissa, jossa hän näytteli useiden Carnegie Mellon luokkalaisten kanssa, sekä tuotti Small Engine Repair Barebone Production. Elokuussa 2016 hän näytteli Mosesta ensi-illassa Stephen Schwartzin musiikkiprojektissa, lavastajana Egyptin prinsissä Bay Street teatterissa Sag Harbor, New Yorkissa, vastassa Shuler Hensley ja John Cariani.
12. maaliskuuta 2016, viimeisenä vuotena CMU:ssa, Cott näytteli Kevin Kelleriä the CW jännityssarjassa Riverdale perustuen kirjaan nimeltä Archie Comics. Hahmona Kevin on huomattava, koska hän on historian ensimmäinen avoimesti homo Archie Comicsissa. Cott aloitti Facebook videon ja julkaisi sen faneilleen maaliskuussa 2017, että hän alun perin kuunteli Archie Andrewsiä ja Jughead Jonesia. Hän tuli sarjaan mukaan toisella kaudella.
12. maaliskuuta 2018 SXSW festivaaleissa, Cott ilmoitti tulevasta roolistaan elokuvassa The Mascot, jonka on kirjoittanut ja ohajnnut Matthew Perkins. Cott näyttelee pääroolia Nick Shepherd. Kuitenkin vuonna 2019 elokuvan tuotanto on pysähtynyt. Vuonna 2018 Cott otti osaa kuvaten elokuvaa All the Little Things We Kill, jossa hän näytteli Trever Olssonia.
Filmography

| Vuosi | Nimi | Rooli |
| --- | --- | --- |
| 2018 | All the Little Things We Kill | Trevor Olsson |
| 2020 | The Mascot | Nick *Shepherd |
| Vuosi | Nimi | Alkuperäinen nimi | Rooli | Muuta |
| --- | --- | --- | --- | --- |
| 2017-2023 | Riverdale | Riverdale | Kevin Keller | Toistuva rooli (kausi); päärooli (kausi 2-2018) |
| 2017 | Kova laki: Erikoisyksikkö | Law & Order Special Victims Unit | Lucas Hale | Jakso: "Conversion" |
| 2018 | Instinct | Instinct | Dino Moretti | Jakso: "Pilot" |
| Vuosi | Kappale | Artisti | Lähde |
| --- | --- | --- | --- |
| 2017 | "Why" | Sabrina Carpenter |  |
Aiheesta muualla

Casey Cott Internet Movie Databasessa. (englanniksi)
Hiuvet

Hiuvet
| --- | --- |
Sijainti:  65°07′58″N, 25°07′32″E, Oulu Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Hiuvet on saari Perämerellä Oulun kaupungin (entisen Haukiputaan kunnan) vesialueella. Saari sijaitsee Virpiniemen edustalla noin viiden kilometrin päässä mantereelta, ja se on asumaton joitakin kesäasuntoja lukuun ottamatta. Hiuvet muodostuu maankohoamisen vuoksi yhteen kasvaneista Hoikka-Hiukeen, Iso-Hiukeen, Maijanleton sekä Rantinleton saarista.
Saarella on monipuolinen kasvisto. Merkittävimmät harvinaiset kasvilajit ovat upossarpio ja ruijanesikko. Linnusto on paikoin runsasta, ja saarella esiintyviin lintulajeihin kuuluvat pikkutiira, punajalkaviklo, suokukko, tukkasotka, pikkukoskelo, kalalokki, kalatiira ja lapintiira. Saarella on tehty havaintoja myös merikotkasta. Saaren kaakkoisosassa on pieni lampi. Saari on pääosin koivumetsää, harmaaleppää sekä joitakin mäntyjä ja kuusia kasvaa saaren sisäosissa. Saaressa on myös tavattu kauriita ja hirviä.
Ovako

| Ovako AB |
| --- | --- |

Tunnuslause:  Innovative steel for a better engineered future
Yritysmuoto:  Osakeyhtiö
Perustettu:  2005
Toimitusjohtaja:  Marcus Hedblom
Puheenjohtaja:  Joakim Olsson
Avainhenkilöt:  Marcus Hedblom (toimitusjohtaja ja konsernijohtaja) Joakim Olsson (hallituksen puheenjohtaja)
Kotipaikka:  Tukholma, Ruotsi
Toimiala:  terästeollisuus
Tuotteet:  Terästangot,-putket ja -renkaat, jouhintatangot ja -kuulat
Liikevaihto:   921 milj. € (2017)
Liikevoitto:   69 milj. € (2017)
Tilikauden tulos:   15 milj. € (2017)
Henkilöstö:   3040 (2017)
Emoyhtiö:  Nippon Steel Corporation
Tytäryhtiöt:  Ovako Hallstahammar AB Ovako Sweden AB Ovako Imatra Oy Ab Ovako Molinella S.p.A. Ovako Redon SAS Ovako Bar AB Ovako Twente B.V. Ovako Steel Marketing Ovako BeNeLux Ovako Special Steel Trading Co. Ltd. Ovako Balkans, Greece and Cyprus Ovako GmbH Ovako Sales Unit Scandinavia Ovako Metals Oy Ab Ovako France S.A.S Ovako North America Inc. Ovako Polska Sp.z o.o Ovako Ltd. Ovako Finland Oy Ab
Omistaja:  Nippon Steel Corporation
Kotisivu:  Ovako
Infobox OKVirheellinen NIMI-arvo: 
Ovako AB on suomalaislähtöinen terästeollisuuskonserni, jonka nykyinen kotipaikka on Ruotsissa. Tuotannon pääraaka-aine on kierrätysteräs, josta valmistetaan tankoja, putkia, renkaita ja puolivalmiita komponentteja. Ovako on edustettuna yli 30 maassa, ja yhtiöllä on myyntikonttoreita Euroopassa, Pohjois-Amerikassa ja Aasiassa.
Ovakon liikevaihto vuonna 2017 oli 921 miljoonaa euroa ja henkilöstömäärä vuoden lopussa 3040. Edellisenä vuonna 2016 Ovakon liikevaihto oli 781 miljoonaa euroa ja henkilöstömäärä 2800. Vuonna 2018 Ovako siirtyi maailman suurimpiin teräksentuottajiin lukeutuvan Nippon Steel Corporationin omistukseen. Se on sekä teknologisesti että tuotantokapasiteetin perusteella yksi maailman terästeollisuuden markkinajohtajista, jolla on maailmanlaajuisesti yli 115 000 työntekijää. Konsernin liikevaihto on 55 miljardia dollaria.
Ovakon Suomen tuotantolaitos sijaitsee Imatralla. Yhtiön pääkonttori on Ruotsissa Tukholmassa.
Historia

Ovakon vanhimmat juuret ovat Hoforsin ruukissa, jonka toiminta alkoi 1600-luvulla. Suomen puolella Imatran tehtaat perustettiin 1935 Vuoksenniska Oy:n nimellä. Sotien jälkeen sotakorvaustuotanto vauhditti niiden kasvua. Vuoksenniska joutui taloudellisiin vaikeuksiin 1967, jolloin Grönblomin suvun omistuksessa perustamisestaan lähtien ollut yhtiö siirtyi väliaikaisesti rahoittajayhtiö Yhdyspankin haltuun.
Nimi "Ovako" tuli käyttöön 1969, kun imatralainen Vuoksenniska ja Fiskars yhdistivät terästuotantoaan. Wärtsilästä tuli suomalaisen Ovakon osaomistaja vuonna 1972.
Ruotsalais-suomalainen yhteisyritys syntyy

1986 Ovako ja ruotsalainen SKF Steel fuusioituivat Ovako Steel -nimiseksi yhtiöksi. Vuonna 1991 Ovakon lakkautusuhan alla ollut Imatran tehdas siirtyi uuden Imatra Steel -yhtiön hallintaan, kun tehtaan johto osti sen valtion avustuksella.
Nykymuotoinen Ovako perustettiin vuonna 2005 yhdistämällä toisiinsa ruotsalaisen AB SKF:n omistama Ovako Steel AB, Wärtsilä Oyj:n omistama Imatra Steel Oy ja Rautaruukki Oyj:n omistamat Fundia Wire Oy Ab, Fundia Special Bar AB ja Fundia Bar & Wire Processing AB. SKF:n ja Wärtsilän omistusosuus Ovakosta oli kummankin 26,5% ja Rautaruukin osuus 47%. Yhdistymisen jälkeen Ovakossa oli 5 200 työntekijää ja 18 tuotantolaitosta Ruotsissa ja Suomessa.
Vuonna 2006 omistajayhtiöt myivät Ovakon osakekannan kahdelle hollantilaiselle sijoitusyhtiölle ja saksalaiselle teräsalalla toimivalle Pampus-yhtiölle (Pampus Industrie Beteiligungen GmbH & Co. KG.). Vuodesta 2010 omistaja oli pääomasijoitusyhtiö Triton. Triton ei kuitenkaan ostanut niitä Ovakon osia, jotka valmistivat valssilankaa ja jännepunoksia eli pitkiä erikoisterästuotteita.
Ovako teki vuonna 2017 tuotannollisia järjestelyjä sulkemalla Ruotsissa Hälleforsin valssaamon ja Forsbackan tuotanto- ja jakeluyksikön.
Osaksi japanilaista suurteräsyhtiötä

Omistusjärjestelyiden viimeisin vaihe tapahtui keväällä 2018, jolloin japanilainen suuryritys Nippon Steel & Sumitomo Metal Corporation (NSSMC) osti Ovakon pääomasijoitusyhtiö Tritonilta. Kesällä 2018 uusi omistajayritys teki järjestelyjä niin, että Sanyo Special Steel osti Ovakon osana Ovakon integraatiota NSSMC:hen. NSSMC, joka ostohetkellä oli Sanyo Special Steelin suurin osakkeenomistaja, kasvatti samalla osakeomistustaan ja muodosti Sanyo Special Steelistä NSSMC-konsernin tytäryrityksen. Vuonna 2019 konsernin nimi muuttui Nippon Steel Corporationiksi.
Tuotantoyksiköt > Boxholm, Ruotsi

Luonnonkauniissa maisemissa Svartån-joen varrella on valmistettu ja työstetty terästä aina 1700-luvun puolivälistä lähtien. Nykyisin paikalla toimiva Ovakon moderni tehdas kuuluu SmeBox-liiketoimintayksikköön, joka käsittää Boxholmin valssaamot ja jatkojalostuksen sekä Smedjebackenin terästehtaan. Terästehdas toimittaa päivittäin terästä Boxholmiin ja sen tuotteisiin kuuluvat muun muassa laakerit, lehtijouset, kierretangot, kiskon kiinnittimet ja hydrauliikka.
Tuotantoyksiköt > Hofors, Ruotsi

Hoforsissa Ovako valmistaa pitkiä terästuotteita. Yksi esimerkki tällaisista on erittäin kuonapuhdas ns. high-clean teräs, jota käytetään etupäässä niche-markkinoilla, kuten kaivosteollisuudessa ja laakereiden raaka-aineena. Hoforsin teräksestä valmistetaan esimerkiksi laakereita, dieselmoottoreiden osia ja muita erikoistuotteita. Ovakon teräs ehkäisee väsymismurtumia ja pidentää komponenttien kestoikää, mikä auttaa niin autoteollisuudessa, öljy- ja kaasuteollisuudessa kuin tuulivoima-alalla toimivia asiakkaita valmistamaan kevyempiä, vahvempia, tehokkaampia ja pienikokoisempia komponentteja.
Ovakon Hoforsin-terästehtaan juuret juontavat 1500-luvun puoliväliin. Nykyisin paikkakunnalla on terästehtaan lisäksi teelmävalssaamo sekä putki- ja rengastehtaat. Vuonna 2013 avattu Hoforsin rengastehdas nro 11 rakennettiin vastaamaan offshore-tuulivoimaloiden myötä kasvaneeseen laakeriteräksen kysyntään. Ovakolla on Hoforsissa 1200 työntekijää.
Tuotantoyksiköt > Hällefors, Ruotsi

Historiallisella Bergslagenin alueella Örebron läänissä sijaitsee Hällefors ja yksi Ovakon terästuotteiden valmistus- ja jatkojalostusyksiköistä. Tuotanto käsittää teelmien käsittelyn sekä keskivalssaamon ja tankohallin. Terästä jatkojalostetaan erilaisin lämpökäsittelyin, sorvaamalla, hiomalla, vetämällä ja katkaisemalla.
Ovako Hälleforsin asiakkaat toimivat pääasiassa auto-, kaivos- ja energiasektoreilla sekä muilla valmistavan teollisuuden aloilla. Yhtiön teräksestä valmistetaan laakereita, dieselmoottoreiden osia ja muita erikoistuotteita.
Hälleforsin teräslajeista tunnetuimpia ovat IQ-Steel® ja BQ-Steel®. Erinomaisten ominaisuuksiensa ansiosta nämä puhtaat teräkset tarjoavat mahdollisuuden suunnitella uudenlaisia luotettavia komponentteja, jotka kestävät isoja kuormia.
Tuotantoyksiköt > Imatra, Suomi

Imatran kaupunki sijaitsee Saimaan vesistön ja Vuoksen kainalossa Kaakkois-Suomessa. Ovako Imatra valmistaa koneistettavaksi ja taottavaksi soveltuvia pitkiä terästuotteita. Imatran liiketoiminta perustuu tiiviiseen ja pitkäjänteiseen yhteistyöhön erityisesti konepajateollisuudessa ja autoteollisuudessa toimivien asiakkaiden kanssa. Useat Imatran asiakkaista valmistavat takeita, joihin Ovako toimittaa erityyppisiä terästankoja.
Merkittävä osa Imatran tuotannosta on suunnattu asiakkaille, jotka valmistavat tarkkuustaottuja osia erilaisiin sovelluksiin esimerkiksi kaivos-, offshore- ja autoteollisuudessa. Maailmanlaajuisesti johtavat yritykset käyttävät tehtaan teräksiä hyvin monipuolisesti, esimerkiksi tehonsiirtolaitteisiin ja muuntajiin, akseleihin, hammaspyöriin, kampiakseleihin, jousiin, laakereihin, ruuveihin ja kaivoslaitteisiin. Imatran tunnetuin tuote on asiakkaan työstökustannuksia säästävä ja koneistusprosessien tuottavuutta parantava M-Steel®.
Ovakolla on Imatralla noin 600 työntekijää. Se on Imatran kolmanneksi suurin työnantaja ja Kaakkois-Suomen suurin metallialan yritys.
Tuotantoyksiköt > Smedjebacken, Ruotsi

Smedjebacken on vanha ja perinteikäs ruukkipaikkakunta. Ovakon nykyisen terästehtaan ja keskivalssaamon paikalle perustettiin jo vuonna 1631 takomo.
Smedjebackenin ja Boxholmin tehtaat muodostavat yhdessä SmeBoxin, Ovakon laaja-alaisimman liiketoimintayksikön. Asiakassegmenttejä on kymmenkunta, maatalouskoneista ja kiskokalustosta aina autoteollisuuteen. Suuri osa tuotannosta on kulutusteräksiä, jousiteräksiä ja mikroseostettuja teräksiä. Ovakolla on Smedejebackenissa noin 235 työntekijää.
Tuotantoyksiköt > Molinella, Italia

Ovako Molinella tuottaa induktiokarkaistuja ja kovakromattuja tankoja hydraulisylintereiden valmistukseen. Molinella sijaitsee Italiassa, Bolognan laitamilla.
Ovako on toiminut nykyisissä Molinellan tiloissa 11 vuotta. Yksiköllä on pitkät perinteet kestävien ja teknisiltä ominaisuuksiltaan markkinoiden johtavien laatutuotteiden valmistuksesta.
Tuotantoyksiköt > Redon, Ranska

Ovako Redon on Cromax-divisioonan yksikkö. Divisioonan erikoisalaa on nikkelikromattujen tankojen ja putkien valmistus vaativiin, korroosioalttiisiin hydrauliikkasovelluksiin.
Ovako Redon on erikoistunut nikkelikromattujen tankojen valmistukseen. Näitä tankoja myydään Euroopassa Nikrom- ja Ni-Cromax-brändeillä ja Pohjois-Amerikassa Socatri-brändillä.
Tuotantoyksiköt > Twente, Alankomaat

Ovakon Twenten tehdas sijaitsee Almelon kaupungissa Twenten maakunnassa Alankomaissa. Paikkakunta on lähellä Saksan rajaa, noin 150 kilometriä Amsterdamista itään.
Täysin uusi, nollasta rakennettu tehdas aloitti toimintansa vuonna 1989. Tehtaan prosessi perustuu moderniin tuottavuus- ja materiaalivirta-ajatteluun. Nykyään Ovako Twente BV on osa Ovako Cromaxin toimintaa. Twenten yksikkö valmistaa ja toimittaa hiottuja ja kovakromattuja tankoja ja putkia pääasiassa hydrauliikkasovelluksiin.
Johtoryhmä

Marcus Hedblom, President & CEO
Disa Wollf, Acting CFO, EVP Group Finance, IT & Purchasing
Phetra Ericsson, EVP Group HR, Communication & EHS
Mathias Tillman, EVP Group Sales & Marketing
Rickard Qvarfort, President BU Hofors-Hellefors
Klaus Enwald, President BU Imatra
Hiromi Ishii, EVP Group Production & Technology Advisor
Nicholas Källsäter, President BU SmeBox
Aiheesta muualla

Ovakon verkkosivut
Ovakosta pörssitiedon sivuilla